Стефани Беатрис

**Стефани Беатрис Бишоф Алвизури** (родена на 10 февруари 1981 година), позната професионално како **Стефани Беатрис** — американска глумица. Таа е позната по улогата на детективот Роза Дијаз во хумористичната серија на НБЦ *[[Бруклин девет-девет]]*  исто така ја играла Џесика во независната драма *Краткорочно 12* (2013).

## Ран живот и образование
Стефани Беатрис Бишоф Алвизури е родена во Неуквиен, Аргентина, ќерка на татко колумбиец и мајка боливијка. Таа пристигнала во САД на тригодишна возраст со нејзините родители и помладата сестра. Таа пораснала во Вебстер, Тексас, близу Хјустон и одела во средното училиште Клир Брук . Семејството било „прилично сиромашно“, што го лимитирало изборот на Беатрис на членување во училишниот хор, бидејќи тоа бил избор кој не чинел пари, за разлика од часовите по ликовна уметност или музичко. Уште на првиот час,  наставникот ја обесхрабри Беатрис да продолжи понатаму и затоа Беатрис се пријавила на говор и дебата. Таму имала можност да се појави во претстави. Нејзината прва улога била негативец во претставата, а откако соученик ја погрешил за некој друг за време на целото шоу, сфатила дека има способност преку глума да се трансформира во некој друг. Ова ја поставило на патот на драмските уметности.

Беатрис присуствувала на женскиот колеџ Стивенс во Мисури. Дипломирала во 2002 година. Потоа се преселила во Њујорк за да се занимава со глума. Таа живее во Лос Анџелес од 2010 година.

## Кариера
Беатрис имала помали улоги во полициската процедурална телевизиска серија *„Завршен удар"* и ,,*Саутленд“*, како и повторувачката улога на сестрата на Глорија, Соња, во хумористичната серија на АБЦ „*[[Модерна фамилија (ТВ серија)|Модерно семејство“]]*. Имала бројни сценски настапи на Фестивалот на Шекспир во Орегон, Театарворк САД, Театарот Олд Глоуб и Јеиловиот Репертоар Театар. Беатрис ја имала својата прва играна филмска улога како Џесика во прославената од 2013 година независна драма, *Краткорочно 12*.

Од 2013 година, таа ја толкува улогата на детективката Роза Дијаз во серијата на „Фокс“ и „ Ен-Би-Си “, *[[Бруклин девет-девет]]*, акциона комедија, серија заснована на полицајците од полициската станица во Бруклин. Во 2019 година, таа ја режирала епизодата од шестата сезона „Тој рече, рече таа“.

Беатрис глумела во улогата на Бони, во независниот игран филм *„Светлината на Месечината“*, по сценарио и режија на Џесика М. Томпсон. Филмот бил премиерно прикажан на филмскиот фестивал Јужно од Југозападот во 2017, каде ја добила наградата на публиката во конкуренцијата за наративна игра. Таа добила многу позитивни критики за нејзината изведба, *а Холивуд репортер* изјавиле дека „Беатрис нуди моќна ... непоколеблива, автентична изведба“, додека „ *Варајети“* истакнале дека филмот е „вознемирувачки ефикасен“, а глумата на Беатрис е „стручно избалансирана и проценета“. "  Од 2018 година, таа го позајмува гласот на Џина Казадор во 5-тата сезона на БоЏек Коњаник (анг. *BoJack Horseman)*.

Било објавено во 2019 година, дека таа ќе се појави во филмската адаптација на мјузиклот „ *На височините* “, добитник на наградата Тони на Лин-Мануел Миранда 

## Личен живот
десно|мини| Беатрис во 2016 година

### Сексуалност и брак
Беатрис првенствено имала насетувања дека таа е романтично склона кон жените и мажите кои започнале на возраст околу 12 или 13 години.

Иако во суштина долго време нејзините пријатели и семејството знаеле за нејзината сексуална ориентираност, во јули 2016 година, во случајна афирмација на туѓа бисексуалност на Твитер, Беатрис излегла пред пошироката јавност како бисексуалка. Беатрис исто така се идентификува како квир.

Во октомври 2017 година, Беатрис ја објавила својата свршувачка со колегата глумец Бред Хос. Беатрис и Хос се венчале на 6 октомври 2018 година.

## Филмографија

### Филм

### Телевизија

### Интернет серии

## Наводи

## Надворешни врски

* 

Категорија:Родени во 1981 година
Категорија:Американски глумици
Категорија:Живи луѓе